CELEX: 62005FA0052
Language: hu
Date: 2012-10-02 00:00:00
Title: F-52/02. sz. ügy: A Közszolgálati Törvényszék (első tanács) 2012. október 2-i ítélete — Q kontra Bizottság (Közszolgálat — Tisztviselők — Hatályon kívül helyezést követő visszautalás a Törvényszék elé — Segítségnyújtási kötelezettség — Lelki zaklatás — Ideiglenes távoltartási intézkedés — Nem vagyon kár megtérítése — Előmeneteli jelentések — Betegség miatti igazolt távollét — Figyelembe vétel elmaradása)

9.2.2013   
            
            
               HU
            
            
               Az Európai Unió Hivatalos Lapja
            
            
               C 38/28
            
         A Közszolgálati Törvényszék (első tanács) 2012. október 2-i ítélete — Q kontra Bizottság
   (F-52/02. sz. ügy)
   (Közszolgálat - Tisztviselők - Hatályon kívül helyezést követő visszautalás a Törvényszék elé - Segítségnyújtási kötelezettség - Lelki zaklatás - Ideiglenes távoltartási intézkedés - Nem vagyon kár megtérítése - Előmeneteli jelentések - Betegség miatti igazolt távollét - Figyelembe vétel elmaradása)
   2013/C 38/51
   Az eljárás nyelve: francia
   
      Felek
   
   
      Felperes: Q (Domsjö, Svédország) (képviselők: S. Rodrigues és Y. Minatchy ügyvédek)
   
      Alperes: Európai Bizottság (képviselők: kezdetben D. Martin, B. Eggers és V. Joris, később V. Joris és G. Berscheid meghatalmazottak)
   
      Az ügy tárgya
   
   Közszolgálat — Egyrészt a Bizottság azon határozatának megsemmisítése, amelyben elutasította a felperesnek a személyzeti szabályzat 24. cikke alapján állítólagos lelki zaklatással összefüggésben benyújtott segítségnyújtás iránti kérelmét, valamint kártérítési kérelem, másrészt a felperes 2003. évi előmeneteli jelentésének megsemmisítése (korábban: T-252/05. sz. ügy) — T-80/09. P. sz. ügy, hatályon kívül helyezést követő visszautalás.
   
      Az ítélet rendelkező része
   
   
               1.
            
            
               A Közszolgálati Törvényszék megsemmisíti a 2003. január 1-je és október 31-e, valamint a 2003. november 1-je és december 31-i közötti időszakra vonatkozó előmeneteli jelentéseket.
            
         
               2.
            
            
               A Közszolgálati Törvényszék arra kötelezi a Bizottságot, hogy fizessen meg Q-nak 10 000 eurót.
            
         
               3.
            
            
               Az Európai Bizottság viseli az Európai Unió Törvényszéke előtti eljárásban és a Közszolgálati Törvényszék előtti két eljárásban felmerült saját költségeit, valamint köteles viselni a Közszolgálati Törvényszék előtti két eljárásban Q-nál felmerült költségek háromnegyedét.
            
         
               4.
            
            
               Q maga viseli az Európai Unió Törvényszéke előtti eljárásban és a Közszolgálati Törvényszék előtti két eljárásban felmerült saját költségeit.